cyanic-selkie/wikianc huggingface dataset:
แอช คริมสัน
แอชเข้าร่วมการแข่งขันเดอะคิงออฟไฟท์เตอร์สเพื่อจุดประสงค์บางอย่าง ในภาค KOF2003 แอชได้ขโมยพลังของจิสุรุ คากุระที่เป็นหนึ่งในไตรเทพศาสตราเพื่อจุดประสงค์ลึกลับของตนและยังได้ชิงพลังของอิโอริ ยางามิในภาค KOFXI โดยที่เป้าหมายสุดท้ายของแอชอยู่เคียว คุซานางิ
ประวัติตามท้องเรื่อง
แอชเข้าร่วมการแข่งขันครั้งต่อมา(KOFXI) โดยร่วมทีมเดียวกันกับเสินและออสวอลด์ ภายหลังเหตุการณ์การแข่งขันในครั้งนั้น แอชได้พบว่าเสินคือเป้าหมายของออสวอลด์ ออสวอลด์ได้ทำสัญญาในการลอบสังหารจากกลุ่มลึกลับ จากนั้นแอชก็ออกจากทีมไปให้ทั้งออสวอลด์และเสินปะทะกัน ในขณะที่แอชกำลังระรื่นอยู่นั้น สัมผัสแห่งโอโรจิมีความแรงกล้ามากขึ้น อิโอริก็อยู่ในสภาพคลุ้มคลั่งด้วยเลือดแห่งโอโรจิและทำร้ายเคียวกับชินโก แอชฉวยโอกาสนั้นขโมยพลังของอิโอริ(หยกเขี้ยวยาสะคานิ) ก่อนที่แอชจะไปจากบริเวณนั้นทีมของเอลิซาเบธก็ได้ปรากฏตัวออกมา เธอได้กล่าวว่าแอชนั้นได้ละทิ้ง"ภารกิจของพวกเขา"และก็สู้เพื่อตัวเองอีกแล้ว แอชได้แสดงพลังใหม่ของตัวเองนั่นก็คือเปลวไฟสีม่วงเป็นการขู่และก็หายตัวไปจากบริเวณนั้นโดยใช้พลังจากกระจกยาตะ แอชได้ประกาศออกไปว่าเป้าหมายต่อไปของเค้าก็คือ เคียว คุซานางิ
ก่อนการแข่งขัน KOFXIII แอชได้เข้าร่วมกลุ่มกับ"กลุ่มคนจากดินแดนลึกลับ"และได้ทำงานให้กับหัวหน้ากลุ่ม การที่แอชมีไตรเทพศาสตรา 2 อย่าง เขาสามารถคืนชีพโอโรจิเพื่อไซกิได้ ในความเป็นจริงนั้นแอชไม่เห็นด้วยกับการตัดสินใจของไซกิและการจงรักภักดีแบบปลอมๆในกลุ่มเพื่อที่จะให้ไซกิวางใจ ในช่วงท้ายของการแข่งขัน แอชรอให้ไซกิเผลอเพื่อที่จะดึงวิญญาณของไซกิมารวมกับพลังของไตรเทพศาสตรา 2 อย่างที่ตนขโมยมา แอชคิดว่าพลังของไตรเทพศาสตราทั้ง 2 อย่างนั้นเพียงพอที่จะสะกดวิญญาณของไซกิได้ แต่ไซกิก็สามารถหลุดจากการควบคุมของแอชและก็ได้ยึดร่างของแอชซะเอง เมื่อไซกิอ่อนแอลง แอชก็สามารถควบคุมร่างกายตัวเองได้และวิญญาณของไซกิก็ได้ออกจากร่างของแอชไป ด้วยเหตุนี้ไซกิจึงต่อรองแอชเพื่อที่จะมีชีวิตใหม่ในร่างของแอชโดยการรวมร่างเป็นหนึ่งเดียว แต่แอชที่ไม่ชอบไซกิมาตั้งแต่แรก จึงได้ปิดประตูมิติเพื่อที่จะให้ไซกินั้นถูกดึงกลับไปยังมิติของตน แอชได้พูดคุยกับเอลิซาเบธก่อนที่เขาจะอันตรธานไปโดยเหลือทิ้งไว้เพียงไตรเทพศาสตราที่ตนขโมยมากลับคืนไปให้อิโอริและจิสุรุ
เอื้องสีตาล
เอื้องสีตาล หรือเอื้องแซะดง เอื้องสีจุน เป็นกล้วยไม้ชนิดหนึ่ง เป็นพืชพื้นเมืองในเทือกเขาหิมาลัย ยูนนาน เนปาล รัฐอัสสัม อินเดีย ศรีลังกา และเอเชียตะวันออกเฉียงใต้
เอื้องตาเหิน
เอื้องตาเหิน (Dendrobium infundibulum) เป็นกล้วยไม้ที่ลำต้นเจริญทางด้านข้าง ช่อดอกแบบกระจะจนาดสั้น ดอกสีขาว ที่กลีบปากมีเส้นสีส้ม ขอบกลีบจักเป็นคลื่น ดอกมีกลิ่นหอม ออกดอกช่วงเดือนกันยายนถึงพฤษภาคม ในไทยพบที่เชียงใหม่ แม่ฮ่องสอน น่าน เลย และสงขลา
วันหยุดในประเทศมาลี
นี่คือรายการวันหยุดในประเทศมาลี
แคนต์เทกมายอายส์ออฟยู
"แคนต์เทกมายอายส์ออฟยู" (Can't Take My Eyes Off You) เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบนบิลบอร์ด ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บนบิลบอร์ด ฮอต 100
"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ
พายุไซโคลนวียารุ
ในช่วงแรกที่เกิดพายุ เกิดฝนที่ทำให้น้ำท่วมในพื้นที่ส่วนมากทางตะวันตกเฉียงเหนือของประเทศอินโดนีเซีย ซึ่งก่อความเสียหายใหญ่หลวง มีผู้เสียชีวิตอย่างน้อยสี่คน และมีรายงานผู้หายสาบสูญอีกหกคน ในการเตรียมรับมือพายุ บางส่วนของประเทศพม่ามีการแนะนำให้อพยพใหญ่ ซึ่งส่งผลให้ประชาชนแย่งขึ้นเรือเพื่อหนี และมีเรืออย่างน้อยหนึ่งลำพลิกคว่ำ มีผู้เสียชีวิตอย่างน้อยแปดคน มีผู้ได้รับการกู้ชีวิต 42 คน ขณะที่อีก 50 คนยังไม่ทราบชะตากรรม และเกรงว่าจะเสียชีวิตแล้ว กลุ่มเมฆอันกว้างขวางของพายุยังทำให้เกิดสภาพอากาศเลวร้ายในประเทศศรีลังกา ประเทศไทย และทางตะวันออกเฉียงใต้ของประเทศอินเดีย พายุรุนแรงในประเทศอินเดียและประเทศศรีลังกาเป็นเหตุให้มีผู้เสียชีวิตอย่างน้อย 16 คน และความเสียหายมหาศาล มีผู้เสียชีวิตหนึ่งคนในประเทศไทย พายุดังกล่าวส่งผลในประเทศบังกลาเทศอ่อนกว่าที่คาดไว้เดิม และก่อความเสียหายปานกลาง มีกระท่อมที่สร้างอย่างเลวกว่า 49,000 หลังได้รับความเสียหายหรือถูกทำลาย และมีผู้เสียชีวิต 17 คน ประเทศพม่า
ประเทศโครเอเชียกับสกุลเงินยูโร
ประเทศโครเอเชียปรับมาใช้สกุลเงินยูโรนับตั้งแต่วันที่ 1 มกราคม ค.ศ. 2023 กลายมาเป็นประเทศสมาชิกลำดับที่ 20 ของเขตยูโรโซน และถือเป็นสมาชิกใหม่รายแรกนับตั้งแต่ลิทัวเนียเข้าร่วมใน ค.ศ. 2015 โดยอัตราแลกเปลี่ยนได้มีการตั้งไว้ที่อัตรา 1 ยูโร = 7.53450 กูนา
สกุลเงินเดิมของโครเอเชียคือกูนาได้ผูกอ้างอิงค่าเงินกับยูโร (และก่อนหน้ายูโรคือมาร์คเยอรมัน) เป็นหลักมาตั้งแต่ถือกำเนิดสกุลเงินใน ค.ศ. 1994 และธนาคารแห่งชาติโครเอเชียได้มีนโยบายตั้งแต่แรกตั้งในการควบคุมให้อัตราแลกเปลี่ยนของกูนากับยูโรอยู่ภายในขอบเขตที่คงที่
การเป็นสมาชิกภาพสหภาพยุโรปของโครเอเชีย ทำให้ประเทศต้องนำเอาสกุลเงินยูโรมาใช้หลังสามารถปฏิบัติตามข้อกำหนดการเปลี่ยนสกุลเงินเป็นยูโร ก่อนการเข้าสู่สหภาพยุโรปของโครเอเชียในวันที่ 1 กรกฎาคม ค.ศ. 2013 บอริส วูยชิช ผู้ว่าการธนาคารแห่งชาติโครเอเชีย ระบุว่าเขาต้องการให้ยูโรมาแทนที่กูนาทันทีที่โครเอเชียสามารถบรรลุข้อกำหนดได้ โดยจะต้องเป็นเวลาอย่างน้อยสองปีหลังจากที่โครเอเชียเข้าร่วมกลไกอัตราแลกเปลี่ยนยุโรป II (นอกเหนือจากนั้นเป็นไปตามเกณฑ์อื่น ๆ) โครเอเชียเข้าร่วมกลไกอัตราแลกเปลี่ยนยุโรป II เมื่อวันที่ 10 กรกฎาคม ค.ศ. 2020 อันเดรย์ เปลงกอวิช นายกรัฐมนตรีโครเอเชียระบุไว้เมื่อเดือนพฤศจิกายน ค.ศ. 2020 ว่าโครเอเชียมีเจตจำนงจะปรับมาใช้ยูโรในวันที่ 1 มกราคม ค.ศ. 2023 และจะมีแผนการทำงานที่ออกโดยรัฐบาลในปลายเดือนธันวาคม ค.ศ. 2020
ธุรกิจขนาดเล็กจำนวนมากในโครเอเชียมีหนี้ที่กำหนดโดยใช้สกุลยูโรก่อนที่โครเอเชียจะปรับมาใช้ยูโร การตั้งราคาสินค้า ตลอดจนเงินเก็บในธนาคารของคนจำนวนมากในโครเอเชียก็เป็นยูโรอยู่แต่แรกแล้ว
ในวันที่ 18 กรกฎาคม ค.ศ. 2022 โรงกษาปณ์โครเอเชียเริ่มการผลิตเหรียญยูโรที่มีสัญลักษณ์ของโครเอเชีย
มารร้ายคู่หมายรัก
มารร้ายคู่หมายรัก Love At First Hate เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนวนิยาย มารร้ายคู่หมายรัก โดย อัญชรีย์ จากสำนักพิมพ์แจ่มใส เขียนบทโทรทัศน์โดย ศรียุดา,ชญานิน,กฤษณ์ ผลิตโดยจีเอ็มเอ็มทีวี และ ออนแอนด์ออนอินฟินิตี้ กำกับการแสดงโดย ผิน เกรียงไกรสกุล ออกอากาศทางช่องวัน ทุกวันศุกร์ เวลา 22.00 น. และรับชมย้อนหลังได้ทางไลน์ทีวี เวลา 23.00 น. เริ่มตอนแรกวันที่ 14 กันยายน พ.ศ. 2561
รายชื่อภาพยนตร์ไทย พ.ศ. 2494
'''รายชื่อภาพยนตร์ไทย ที่ออกฉายครั้งแรกใน พ.ศ. 2494'''
รับขวัญวันใหม่
รับขวัญวันใหม่ เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ เป็นอัลบั้มที่ดีที่สุดแห่งปี 1987 ของแกรมมี่ ลำดับ 4 มีจำนวน 10 เพลง ซึ่งเป็นอัลบั้มที่ออกมาใกล้เทศกาลปีใหม่ 2531 เพื่อเป็นของขวัญแทนคำขอบคุณ ต่อเนื่องความสำเร็จของอัลบั้มสบายๆ มีเพลงเด่นคือ เพลงหมั่นคอยดูแลและรักษาดวงใจ และขอบใจจริงๆ เป็นต้น ซึ่งทำให้เบิร์ดมีคอนเสิร์ตใหญ่ถึงสองครั้ง จัดในช่วงต้นปีถัดมา คือ คอนเสิร์ต เกาเหลาธงไชย (ไม่งอก)  และคอนเสิร์ต เบิร์ด เปิ๊ด-สะ-ก๊าด  สำหรับรายชื่อเพลงในอัลบั้ม รับขวัญวันใหม่ ดังนี้
เครดิต
คนเล่นดนตรี
กลอง : PROGRAM (Yamaha RX5, Korg DDD-1)
กีตาร์ : ชาตรี คงสุวรรณ
เบสกีตาร์ : ไพฑูรย์ วาทยะกร, สมชาย กฤษณะเศรณี
คีย์บอร์ด : อภิไชย เย็นพูนสุข
แซกโซโฟน : เทวัญ ทรัพย์แสนยากร
ซาวด์เอ็นจิเนียร์ : พรเทพ ชีรานนท์
มิกซ์ดาวน์ : เรวัต พุทธินันทน์
โปรดิวเซอร์ : เรวัต พุทธินันทน์
บันทึกเสียง : ห้องอัดศรีสยาม (พ.ศ. 2530)
วิลเลียม เฮิร์ต
วิลเลียม แมคคอร์ด เฮิร์ต (William McChord Hurt; เกิด 20 มีนาคม ค.ศ. 1950 – 13 มีนาคม ค.ศ. 2022) เป็นนักแสดงชาวอเมริกัน เขาเข้าเรียนการแสดงที่โรงเรียนจูลิอาร์ดและเริ่มการแสดงบนเวทีในปี 1970 เฮิร์ตเริ่มการแสดงเรื่องแรกในภาพยนตร์จินตนิยายเรื่อง Altered States (1980) ในบทศาสตราจารย์เอ็ดเวิร์ด เจสซัป ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงหน้าใหม่ยอดเยี่ยม จากนั้นเขารับบทบาทเป็นนักทนายความผู้ที่ต้องทนทุกข์ความทรมานกับการล่อลวงของแคทลีน เทอร์เนอร์ในภาพยนตร๋นีโอนัวร์เรื่อง Body Heat (1981)
ในปี 1985 เฮิร์ตกวาดรางวัลด้านการแสดงในสาขานักแสดงนำรวมทั้งรางวัลออสการ์และรางวัลแบฟตา ในบท "นักโทษเกย์" ในภาพยนตร์เรื่อง Kiss of the Spider Woman เขายังได้รับการเสนอชื่อเข้าชิงรางวัลออสการ์ 2 ครั้ง สำหรับการแสดงนำในภาพยนตร์เรื่อง Children of a Lesser God (1986) และ Broadcast News (1987)
เขายังได้รับการเสนอชื่อเข้าชิงรางวัลออสการ์เป็นครั้งที่ 4 ในภาพยนตร์อาชญากรรม-ระทึกขวัญเรื่อง A History of Violence (2005) กำกับโดยเดวิด โครเนนเบิร์ก และมีผลงานภาพยนตร์อีกหลายเรื่องตามมา เช่น จักรกลอัจฉริยะ (2001), The Village (2004), Syriana (2005), The Good Shepherd (2006), Mr. Brooks (2007), Into the Wild (2007), มนุษย์ตัวเขียวจอมพลัง (2008) และ จอมโจรกู้แผ่นดินเดือด (2010)
เบลด รันเนอร์ 2049
ภาพยนตร์เรื่องดังกล่าวผลิตโดย อัลคอน เอนเตอร์เทนเมนต์ ร่วมกับ โคลัมเบีย พิคเจอร์ส และจัดจำหน่ายโดย วอร์เนอร์ บราเธอร์ส เฉพาะในอเมริกาเหนือ ส่วน โซนี่ พิคเจอร์ส รีลีซซิ่ง ได้สิทธิ์ในการจัดจำหน่ายทั่วโลก โดยภาพยนตร์เข้าฉายอย่างเป็นทางการในวันที่ 6 ตุลาคม ค.ศ. 2017
ไอดีวีดี
ไอดีวีดี (iDVD) เป็นโปรแกรมประยุกต์สร้าง DVD สำหรับแมคโอเอสเท็น ที่ผลิตโดยแอปเปิล ไอดีวีดีสามารถเข้าผู้ใช้ในการเบิร์นหนังจากควิกไทม์ ,เพลงMP3 และภาพถ่ายดิจิตอลลงในดีวีดีที่กำลังเล่นอยู่แล้วบนเครื่องเล่นดีวีดีในเชิงพาณิชย์ เปรียบเทียบได้กับวินโดวส์ ดีวีดี เมกเกอร์
เบลด รันเนอร์ 2049
เนื้อเรื่อง
ค.ศ. 2049 มนุษย์สังเคราะห์ที่เรียกว่าเรพลิแคนท์ ถูกสร้างขึ้นเพื่อเป็นทาสและผู้รับใช้ของมนุษย์ธรรมดา เคเป็นเรพลิแคนท์ตนหนึ่งที่ทำงานให้กับกรมตำรวจลอสแอนเจลิสในฐานะเบลดรันเนอร์ ผู้มีหน้าที่ตามล่าและ "ปลดเกษียณ" (สังหาร) เรพลิแคนท์ที่หลบหนี ระหว่างปฏิบัติภารกิจ เคได้พบกับแซปเปอร์ มอร์ตัน เรพลิแคนท์หลบหนีที่ซ่อนตัวอยู่ที่ฟาร์มผลิตโปรตีนแห่งหนึ่ง หลังจากปลดเกษียณมอร์ตันแล้วเขาได้พบกล่องกล่องหนึ่งถูกฝังอยู่ใต้ซากต้นไม้ ซึ่งเมื่อได้ตรวจดูแล้วพบว่าข้างในมีชิ้นส่วนของศพของเรพลิแคนท์เพศหญิงที่เสียชีวิตระหว่างการผ่าตัดคลอด ทางหน่วยจึงสรุปว่าเกิดความเป็นไปได้ที่เรพลิแคนท์จะสืบพันธุ์ด้วยการมีเพศสัมพันธ์เช่นมนุษย์ ซึ่งก่อนหน้านี้เคยเชื่อกันว่าเป็นไปไม่ได้ ร้อยโทโจชิซึ่งเป็นผู้บังคับบัญชาของเคเกรงว่าหากข้อมูลนี้ถูกเผยแพร่ จะทำให้เกิดการสู้รบระหว่างมนุษย์กับเรพลิแคนท์จนอาจกลายเป็นสงครามใหญ่ เธอจึงสั่งให้เคตามหาและปลดเกษียณเด็กเรพลิแคนท์ที่คลอดออกมารายนี้ให้ได้
เคเดินทางไปยังสำนักงานใหญ่ของบริษัทวอลเลซ และได้ทราบข้อมูลจากฐานข้อมูลดีเอ็นเอของบริษัทฯ ว่าเรพลิแคนท์หญิงที่ตั้งครรภ์ได้ตนนี้ชื่อว่าเรเชล ซึ่งเป็นเรพลิแคนท์รุ่นทดลองที่ได้รับการออกแบบโดยดอกเตอร์ไทเรลล์ เขาได้ทราบว่าเรเชลมีความสัมพันธ์เชิงชู้สาวกับริค เดคคาร์ด อดีตเบลดรันเนอร์ ในขณะเดียวกันนี้ เนียนเดอร์ วอลเลซ ประธานบริษัทวอลเลซ ได้พยายามค้นหาความลับของการทำให้เรพลิแคนท์สามารถสืบพันธุ์ได้ ด้วยหวังจะใช้เรพลิแคนท์เป็นกำลังสำคัญในการสร้างอาณานิคมระหว่างดวงดาว เขาส่งลัฟซึ่งเป็นเรพลิแคนท์ส่วนตัวไปขโมยร่างของเรเชลออกมาจากกรมตำรวจ และตามหาบุตรของเรเชลด้วยการสะกดรอยเค
เคตามหาดอกเตอร์แอนา สเตลลีน ผู้ออกแบบความทรงจำของเรพลิแคนท์ เธอยืนยันกับเขาว่าความทรงจำเรื่องสถานเลี้ยงเด็กกำพร้านี้เป็นเรื่องที่เกิดขึ้นจริง เคจึงสรุปได้ว่า เขาเองคือบุตรชายที่หายไปของเรเชล เมื่อกลับมายังกรมตำรวจเครับการทดสอบสมรรถนะพื้นฐานหลังเหตุการณ์สะเทือนอารมณ์ตามปกติของเรพลิแคนท์ แต่ครั้งนี้เขาไม่ผ่านการทดสอบ เขารายงานเหตุการณ์กับโจชิเป็นนัยว่าเขาได้สังหารเด็กเรพลิแคนท์ที่ตามหาไปแล้ว โจชิให้โอกาสเคเดินทางหลบหนีภายใน 48 ชั่วโมง เมื่อกลับมาถึงที่พัก เคย้ายข้อมูลของจอยเข้ามาในอุปกรณ์พกพาตามคำขอร้องของจอยที่อยากเดินทางไปพร้อมกับเคด้วย หลังจากนั้นจึงนำม้าไม้ไปวิเคราะห์ที่ร้านค้าและพบว่ามีร่องรอยของกัมมันตภาพรังสีที่นำทางเขาไปยังซากปรักหักพังแห่งลาสเวกัส ที่นั่นเขาได้พบกับเดคคาร์ด ซึ่งได้เปิดเผยกับเคว่าเขาเป็นพ่อของเด็กที่สาบสูญของเรเชล และเป็นเขาเองที่ทำลายหลักฐานการเกิดต่างๆ เพื่อปกปิดตัวตนของเด็กคนนี้ และมอบเด็กให้อยู่การดูแลของกลุ่มเรพลิแคนท์ที่ต่อสู้เพื่ออิสรภาพ
ลัฟสังหารโจชิ และติดตามเคมายังที่ซ่อนตัวของเดคคาร์ดในลาสเวกัส เธอลักพาตัวเดคคาร์ด ทำลายจอย และปล่อยเคให้ตาย กลุ่มเรพลิแคนท์ต่อสู้เพื่ออิสรภาพเข้ามาช่วยเหลือเคเอาไว้ เฟรย์ซาซึ่งเป็นผู้นำของกลุ่มนี้เปิดเผยกับเคว่าเด็กที่เกิดจากเรเชลกับเดคคาร์ดเป็นเด็กหญิง และเคไม่ใช่เด็กคนนี้ เฟรย์ซาขอร้องให้เคสังหารเดคคาร์ด เพื่อป้องกันไม่ให้วอลเลซตามหาเด็กคนนี้พบ รวมถึงกลุ่มต่อสู้เพื่ออิสรภาพนี้ด้วย ถือเป็นการสังหารเพื่อประโยชน์ที่สูงกว่าของเหล่าเรพลิแคนท์ทั้งมวล
ลัฟพาเดคคาร์ดมายังบริษัทวอลเลซสำนักงานใหญ่เพื่อพบกับเนียนเดอร์ วอลเลซ เขาเรียกร่างโคลนสร้างใหม่ของเรเชลมาพบ เพื่อล่อให้เดคคาร์ดเปิดเผยความลับ แต่เดคคาร์ดดื้อดึงปฏิเสธ วอลเลซจึงให้ลัฟสังหารเรเชลคนนี้ ระหว่างที่ลัฟกำลังพาเดคคาร์ดขึ้นยานเดินทางไปนอกโลกเพื่อสอบสวนด้วยการทรมาน เคก็เข้าขัดขวางและสังหารลัฟลง แต่เคก็บาดเจ็บหนัก เขาจัดฉากการตายของเดคคาร์ดเพื่อไม่ให้วอลเลซและเหล่าเรพลิแคนท์ติดตามมาได้ และได้พาเดคคาร์ดไปยังที่ทำงานของสเตลลีน จากข้อมูลทั้งหมดเคสรุปได้ว่าดอกเตอร์สเตลลีนคนนี้คือเด็กที่หายสาบสูญไปของเรเชลและเดคคาร์ด ม้าไม้และความทรงจำนั้นก็เป็นของสเตลลีนนี้เอง เคตายอย่างสงบระหว่างที่เดคคาร์ดกำลังจะได้พบกับสเตลลีน
วัดบัวสุวรรณประดิษฐ์
วัดบัวสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีที่ดินตั้งวัดเนื่อที่ 154 ไร่ 3 งาน 84 ตารางวา ที่ธรณีสงฆ์จำนวน 2 แปลง โฉนดเลขที่ 749 ทางทิศเหนือของวัดติดต่อกับลำคลองมหาโยธา พื้นที่ตั้งวัดเป็นที่ราบต่ำ
วัดบัวสุวรรณประดิษฐ์สร้างเมื่อ พ.ศ. 2460 โดยมีนายบุญ นางสำเภา บัวสุวรรณ เป็นผู้ถวาย เรียกว่า วัดใหม่ตาบุญ ต่อมาได้เปลี่ยนชื่อเป็น "วัดบัวสุวรรณประดิษฐ์" ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เขตวิสุงคามสีมา กว้าง 27 เมตร ยาว 43 เมตร ทางวัดได้เปิดสอนพระปริยัติธรรมตั้งแต่ พ.ศ. 2470
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 26 เมตร กุฏิสงฆ์จำนวน 9 หลัง ส่วนมากเป็นอาคารไม้ หอสวดมนต์ ศาลาการเปรียญ หอระฆัง และฌาปนสถาน ปูชนียวัตถุที่สำคัญ คือ พระประธานในอุโบสถ
แคว้นอาร์ฮันเกลสค์
แคว้นอาร์ฮันเกลสค์ (Арха́нгельская о́бласть, Arkhangelskaya oblast) เป็นหนึ่งในหน่วยองค์ประกอบของประเทศรัสเซีย (แคว้น) ของประเทศรัสเซีย ซึ่งครอบคลุมถึงกลุ่มเกาะฟรานซ์โจเซฟแลนด์และโนวายาเซมลยาในมหาสมุทรอาร์กติก และหมู่เกาะซอโลเวตสกี ในทะเลขาว ยังรวมถึงเขตปกครองตนเองเนเนตส์ หากรวมกับพื้นที่ของเขตปกครองตนเองเนเนตส์ แคว้นอาร์ฮันเกลสค์มีพื้นที่ 587,400 กม.2 และมีประชากร (รวมเนเนตส์) 1,227,626 คน (ค.ศ. 2010) มีเมืองหลวงคือ อาร์ฮันเกลสค์
เอื้องมัจฉา
เอื้องมัจฉา ( Lindl.) หรือ มัจฉาลุยไฟ พบได้ทุกที่ของประเทศไทย ส่วนใหญ่พบในป่าดิบแล้งและป่าเบญจพรรณ ต้นเป็นลำสี่เหลี่ยม แผ่นใบค่อนข้างบาง เหนียวคล้ายหนัง ช่อดอกเป็นพวงห้อย เกิดตามข้อ กลีบดอกสีขาว กลีบปากสีเหลืองขอบขาว ดอกบานนาน 3-5 วัน มีกลิ่นอ่อนๆ ลักษณะใกล้เคียงกับเอื้องมัจฉาณุ ต่างกันที่ดอกของเอื้องมัจฉาณุจะมีสีม่วงตามขอบกลีบด้วย มีการกระจายพันธุ์ตั้งแต่ อินเดีย จีน ไปจนถึงเวียดนามและลาว
รายชื่อตอนในโทระโดระ!
โทระโดระ! เป็นอะนิเมะจากญี่ปุ่น ผลิตโดย J.C.Staff กำกับโดย ทาสึยูคิ นางาอิ, เขียนบทโดย มาริ โอคาดะ, และ ออกแบบตัวละครโดย มาซาโยชิ ทานากะ โดยนำต้นแบบจาก ยาสึ อะนิเมะนี้มีพื้นฐานจาก ไลท์ โนเวล โทระโดระ! แต่งโดย ยูยูโกะ ทาเคมิยะ กล่าวถึงชีวิตของ ทาคาสึ ริวจิ นักเรียนมัธยมปลายที่มีหน้าและบุคลิกเหมือนพวกยากูซ่าทำให้คนรอบข้างกลัวแต่ความจริงแล้วริวจินนั้นเป็นคนที่ดีมากและชอบเก็บกวาดบ้านทำครัวอยู่เสมอ แต่ชีวิตต้องมาเปลี่ยนไปหลังจากเขาได้พบกับ ไอซากะ ไทกะหญิงสาวตัวเล็กหน้าตารักแต่นิสัยดุเหมือนเสือจนคนรอบข้างตั้งฉายาให้ว่า "เสือมือถือ"
ตอนแรกของอะนิมะได้ฉายครั้งแรก ในวันที่ 2 ตุลาคม พ.ศ. 2551 (คืนวันที่ 1 ตุลาคม พ.ศ. 2551) ในช่อง TV Tokyo และตอนสุดท้ายฉายวันที่ 25 มีนาคม พ.ศ. 2552 รวม 25 ตอน และยังมีช่องโทรทัศน์อื่นๆ เช่น AT-X, TV Aichi, TV Hokkaido, TV Osaka, TV Setōchi, และ TVQ Kyushu Broadcasting ฉายอีกด้วย การจำหน่ายดีวีดีนั้น ในแผ่นแรกจะมี 4 ตอน จำหน่ายในวันที่ 21 มกราคม 2009 ในรูปแบบธรรมดาและลิมิตเต็ด เอดิชัน โดย King Records และอีก 7 แผ่นจะมีแผ่นละ 3 ตอน โดยจะจำหน่ายระหว่างวันที่ 25 กุมภาพันธ์ ถึง 26 สิงหาคม 2009 ในรูปแบบธรรมดาและลิมิตเต็ด เอดิชัน และในดีวีดีแผ่นที่สองได้ใส่ตอนพิเศษชื่อว่า Toradora SOS! ด้วย
เอ็นเอ๊กซ์ที เทคโอเวอร์: บรุกลิน II
เอ็นเอ๊กซ์ที เทคโอเวอร์: บรุกลิน II (NXT TakeOver: Brooklyn II) เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 20 สิงหาคม ค.ศ. 2016 ณ.สนามBarclays Center ในเมืองบรุกลิน, นครนิวยอร์ก, รัฐนิวยอร์ก
ซึ่งในศึกนี้มีแมทช์การปล้ำ 6 คู่ด้วยกัน และคู่เอกนั้นคือ ชินซึเกะ นะกะมุระ เอาชนะซามัว โจ โดยกลายเป็นแชมป์ NXT และศึกนี้เป็นการปรากฏตังครั้งแรกในสังเวียนนี้คือ บ็อบบี รูด และEmber Moon
กูนา
กูนา (kuna, สัญลักษณ์: kn; รหัส: HRK) เป็นสกุลเงินของประเทศโครเอเชีย ตั้งแต่ 30 พฤษภาคม 1994 ถึง 31 ธันวาคม 2022 กูนาถูกแทนที่ด้วยยูโร (€, EUR) ในวันที่ 1 มกราคม 2023 1 กูนา มีค่าเท่ากับ 100 ลีปา (lipa) สกุลกูนาควบคุมโดยธนาคารแห่งชาติโครเอเชีย
ในการเปลี่ยนผ่านสู่ยูโรระยะเวลาสองสัปดาห์นั้น เงินสดสกุลกูนายังสามารถใช้ชำระได้ตามกฎหมายควบคู่กับยูโร และจะสิ้นสุดในวันที่ 14 มกราคม สกุลเงินกูนาสามารถนำไปแลกเปลี่ยนได้ที่ธนาคารกลางแห่งชาติยูโรโซนจนถึง 28 กุมภาพันธ์ และธนาคารใด ๆ ของ ฟีนา และ เฮอร์วัตสกาปอชตาในโครเอเชียได้ถึงสิ้นปี 2023 โดยไม่มีค่าใช้จ่าย ธนาคารแห่งชาติโครเอเชียจะรับแลกเหรียญจนถึงสิ้นปี 2025 และสำหรับธนบัตรสามารถแลกได้โดยไม่มีกำหนด
ทิพย์อาภา ชื่นประดิษฐ์
ทิพย์อาภา ชื่นประดิษฐ์ หรือ โน้ต (Note) นักร้องชาวไทย เข้าสู่วงการจากการเป็นนักร้องภายใต้สังกัดEMI (อีเอ็มไอ) ต่อมาได้เป็นศิลปินในสังกัด เออร์ซ่า เมเจอร์ และ เอ็กแซ็กท์ ตามลำดับ
ประวัติ
นอกจากนี้เธอยังได้มีโอกาสแสดงความสามารถอีกด้านหนึ่ง โดยการเป็นร่วมนักแสดงภาพยนตร์เรื่อง รักเอย (นิ้ง กุลสตรี ศิริพงษ์ปรีดาม ปิ๊บ รวิชญ์ เทิดวงส์ แสดงนำ) ออกฉายในปีพ.ศ. 2539และยังร้องเพลงประกอบภาพยนตร์เรื่องนี้อีกด้วย โดยเพลงที่เธอขับร้องคือเพลง "รักเอย"
ในปีพ.ศ. 2540 โน้ตมีผลงานเพลงอัลบั้มเดี่ยว โดยใช้ชื่ออัลบั้มชุดนี้ว่า "I'm a girl not a boy" ออกวางจำหน่ายเมื่อวันที่ 29 ธันวาคม พ.ศ. 2540 โดยได้โปรติวเซอร์อย่าง "เต้ง-ธนิต เชิญพิพัฒนสกุล" มาช่วยคุมงานเพลงในอัลบั้มชุดนี้ด้วย
ต่อมาได้ออกอัลบั้ม DJ.GumGum ในปี 2540 มีเพลงที่ขับร้องได้แก่ เพลง รักสักที ฯลฯ
จักรพรรดิอะเลคซันดร์ที่ 2 แห่งรัสเซีย
จักรพรรดิอะเลคซันดร์ที่ 2 (Алекса́ндр II Никола́евич; 29 เมษายน ค.ศ. 1818 – 13 มีนาคม ค.ศ. 1881) ทรงเป็นจักรพรรดิแห่งจักรวรรดิรัสเซีย ครองราชย์ตั้งแต่วันที่ 2 มีนาคม ค.ศ. 1855 เป็นพระราชโอรสของ จักรพรรดินีโคลัสที่ 1 แห่งรัสเซีย ทรงได้รับสมัญญานามว่า จักรพรรดินักปฏิรูป เนื่องจากการปฏิรูปหลาย ๆ อย่างซึ่งทำให้ประเทศทำให้ถูกต้องตามสมัย หลายด้านอย่างเช่น การปฏิรูปด้านการศึกษา การปฏิรูปด้านทหาร การปฏิรูปด้านการคมนาคม และการปลดปล่อยทาส พระองค์เสด็จสวรรคตเนื่องจากถูกลอบปลงพระชนม์เมื่อวันที่ 13 มีนาคม ค.ศ. 1881 นอกจากนี้พระองค์ยังดำรงพระอิสริยยศพระมหากษัตริย์แห่งโปแลนด์และแกรนด์ดยุคแห่งฟินแลนด์ด้วย
การปฏิรูปที่สำคัญที่สุดในสมัยที่อะเลคซันดร์ทรงพระอิสริยยศจักรพรรดิ คือการเลิกทาสชาวรัสเซียใน ค.ศ. 1861 ซึ่งเป็นที่รู้จักกันในพระนาม อะเลคซันดร์ผู้ปลดปล่อย (Алекса́ндр Освободи́тель) ซาร์ทรงมีหน้าที่รับผิดชอบในการปฏิรูปอื่น ๆ ซึ่งรวมถึงการจัดระเบียบระบบตุลาการใหม่, จัดตั้งผู้พิพากษาที่มาจากการเลือกตั้ง, ยกเลิกการลงโทษทางกาย, ส่งเสริมการปกครองส่วนท้องถิ่นผ่านระบบเซมส์ตโว, กำหนดสวัสดิการทหารแบบถ้วนหน้า, ยกเลิกอภิสิทธิ์บางส่วนของขุนนาง และส่งเสริมการศึกษาในระดับมหาวิทยาลัย หลังความพยายามในการปลงพระชนม์ใน ค.ศ. 1866 จักรพรรดิอะเลคซันดร์ก็ทรงมีท่าทีตอบโต้ที่ค่อนข้างรุนแรงขึ้น จนกระทั่งพระองค์เสด็จสวรรคต
ประวัติ
จักรพรรดิอะเลคซันดร์ที่ 2 แห่งรัสเซีย ครองราชย์หลังจากรัสเซียพ่ายแพ้จากสงครามไครเมีย และจักรพรรดินีโคลัสที่ 1 ได้สวรรคตลงจากพระอาการปอดบวม เนื่องจากมีข่าวลือเกี่ยวกับการปฏิวัติ จักรพรรดิอะเลคซันดร์ที่ 2 แห่งรัสเซีย จึงต้องทำการแก้ไขประเทศอย่างหนัก
การลอบปลงพระชนม์
ในวันที่ 13 มีนาคม ค.ศ. 1881 ขณะพระองค์ทรงประทับนั่งรถพระที่นั่ง ได้มีคนโยนระเบิดมา แรงระเบิดได้แต่สังหารทหารหนึ่งคนและทำให้อีกคนบาดเจ็บสาหัส จักรพรรดิอะเลคซันดร์ที่ 2 แห่งรัสเซีย ได้ทรงพยายามจะช่วยทหารที่เจ็บ แต่ทรงได้ยินมือสังหารตะโกนบางอย่าง ในกลุ่มคน หลังจากนั้นมีคนได้โยนกระเป๋า ซึ่งบรรจุระเบิดมาที่พระองค์ ซึ่งได้ระเบิดใส่จักรพรรดิอะเลคซันดร์ที่ 2 แห่งรัสเซีย พระวรกายขาดไปครึ่งท่อน ตำรวจสามารถจับมือสังหารทั้งสองคนได้ และยังรู้ว่ามีมือสังหารคนที่สามที่เตรียมคอยสังหารจักรพรรดิอะเลคซันดร์อยู่อีก แต่โดนจับได้ทีหลัง จักรพรรดิอะเลคซันดร์ที่ 2 เสด็จสวรรคตที่พระราชวังฤดูหนาวในคืนนั้นต่อหน้าพระราชวงศ์ทั้งปวง โดยพระโอรสองค์รองได้เสด็จขึ้นครองราช เป็น จักรพรรดิอะเลคซันดร์ที่ 3 แทน (พระโอรสองค์โตสวรรคตอย่างกะทันหัน)
การปลดปล่อยทาสติดที่ดิน
ด้วยความที่พระองค์ต้องการสนับสนุนจากประชาชน และเพื่อจะลดการประท้วงของเหล่าทาสติดที่ดิน พระองค์จึงตัดสินใจแก้ไขปัญหาเรื่องทาสติดที่ดินเป็นอย่างแรก โดยมีการปฏิรูประบบทาสโดยให้อิสรภาพแก่ผู้เป็นทาส ให้ที่ดิน เพิ่มเงินเดือน และสามารถแต่งงานและค้าขายโดยไม่ต้องขออนุญาตเจ้าของที่ดิน
การปฏิรูปด้านกองทัพ
เนื่องจากการพ่ายแพ้ที่น่าอับอายจากสงครามไครเมีย จักรพรรดิอะเลคซันดร์ที่ 2 แห่งรัสเซีย จึงทำการแก้ไขกองทัพหลักของรัสเซีย อย่างแรก คือ ลดเวลารับใช้ทหารจาก 24 ปี มาเป็น 15 ปี และให้คนที่เรียนอยู่มหาวิทยาลัยรับใช้แค่ 5 ปี อย่างที่สองคือการสร้างโรงเรียนสอนทหารมากขึ้นเพื่อให้คนทุกชุมชั้นได้โอกาสเรียนแล้วทำให้การสู้รบเก่งขึ้น หลังจากการปฏิรูปด้านกองทัพ ทหารรัสเซียได้มีความแข็งแกร่งขึ้นอย่างไม่น่าเชื่อ จากชัยชนะใน สงครามรัสเซีย-ตุรกี ใน ค.ศ. 1878
การปฏิรูปด้านการรัฐบาลท้องถิ่น
เพื่อจะให้มีความเท่าเทียมมากขึ้น จักรพรรดิอะเลคซันดร์ที่ 2 แห่งรัสเซีย จึงก่อตั้ง สภาท้องถิ่น ที่ให้คนมีโอกาสเลือกตั้งขึ้นมา สภาถิ่นมีหน้าที่ดูแลคนแถวนั้น
การปฏิรูปด้านเศรษฐกิจ
จักรพรรดิอะเลคซันดร์ที่ 2 แห่งรัสเซีย ได้ก่อตั้งคลังเก็บเงิน และก่อตั้งธนาคารทั่วประเทศ นอกจากนี้ยังมีการสร้างรางรถไฟเพิ่มขึ้นมากกว่าเดิม ก่อนจักรพรรดิอะเลคซันดร์ที่ 2 ได้ครองราชย์ มีรางรถไฟทั่วประเทศน้อยกว่า 700 ไมล์ ใน ค.ศ. 1881 มีรางรถไฟทั้งหมด 18,000 ไมล์ทั่วประเทศ นอกจากนี้ยังมีการสนับสนุนการส่งออก วัตถุดิบมากขึ้นอีก 400% ภายในสามสิบปี
การปฏิรูปด้านระบบความยุติธรรม
การปฏิรูปด้านระบบความยุติธรรมเกิดขึ้นเมื่อปี ค.ศ. 1864 โดยมีการเพิมการฝึกฝนคนทำงานหน้าที่ระบบความยุติธรรม มีการแก้ไขความซื้อเสียง และโกงเงินโดยมีการเลือกโดยคณะลูกขุน และประชาชนสามารถดูการดำเนินคดีได้
การปฏิรูปด้านการตรวจพิจารณา
สมัยจักรพรรดินีโคลัสที่ 1 แห่งรัสเซีย การตรวจพิจารณามีกฎเข้มงวดมาก แต่จักรพรรดิอะเลคซันดร์ที่ 2 แห่งรัสเซียได้ลดการตรวจพิจารณาลงเป็นอย่างมาก จึงทำให้คนได้มีโอกาสเขียนหนังสือมากขึ้น ภายใน 30 ปี การเขียนและพิมพ์ หนังสือเพิ่มขึ้นห้าเท่า
การปฏิรูปด้านการศึกษา
จักรพรรดิอะเลคซันดร์ที่ 2 แห่งรัสเซียได้สร้างกฎบังคับให้มีการเรียนระดับประถมศึกษาในหมู่บ้านทุกอัน นอกจากนั้นคนที่มีการศึกษาระดับ ปริญญาตรีเหรือสูงกว่าจะต้องเรียนทหารแค่หนึ่งปี มีการปฏิรูปในมหาวิทยาลัยด้วย อย่างแรกคือการให้โอกาสผู้หญิงเข้าเรียนเป็นกลุ่มแรกในประเทศ และสนับสนุนการให้ทุนการศึกษาเพื่อให้คนขยันเรียนมากขึ้น
อ้างอิง
1818 1881
พระยาประเสริฐสุนทราศรัย (กระจ่าง สิงหเสนี)
อำมาตย์โท นายหมวดเอก นายเรือเอก พระยาประเสริฐสุนทราศรัย (กระจ่าง สิงหเสนี) อดีตผู้ว่าราชการเมืองบุรีรัมย์ ปลัดมณฑลอุดร ผู้ว่าราชการจังหวัดเลย และผู้ว่าราชการจังหวัดตราด
ประวัติ
พระยาประเสริฐสุนทราศรัย มีชื่อเดิมว่า กระจ่าง เกิดเมื่อวันที่ 14 พฤศจิกายน พ.ศ. 2416 เป็นบุตรชายของพระยาเพชรชฎา (ดิศ สิงหเสนี) กับมารดาชื่อ โหมด
ด้านชีวิตครอบครัวสมรสกับ คุณหญิงตุ่ม มีบุตรธิดาที่สำคัญคือ
1.คุณหญิงนครราชเสนี (เจือ สิงหเสนี) ผู้บริจาคที่ดินสร้างโรงเรียนบดินทรเดชา (สิงห์ สิงหเสนี) สมรสกับ พระยานครราชเสนี (สหัด สิงหเสนี)
2.หลวงสิริราชไมตรี (จรูญ สิงหเสนี) สมาชิกคณะราษฎรและอดีตเอกอัครราชทูตไทยประจำอิตาลี
3.นางสาวจวงจันทร์ สิงหเสนี ผู้ทูลเกล้าฯ ถวายที่ดินสร้างวัดพระราม 9 กาญจนาภิเษก พระอารามหลวง
พระยาประเสริฐสุนทราศรัยถึงแก่อนิจกรรมด้วยโรคดีซ่าน เมื่อวันที่ 22 กุมภาพันธ์ พ.ศ. 2471 สิริอายุได้ 54 ปี
รับราชการ
พระยาประเสริฐสุนทราศรัยเข้ารับราชการเป็นมหาดเล็กจากนั้นจึงได้เป็นพระพี่เลี้ยงในสมเด็จพระเจ้าลูกยาเธอ เจ้าฟ้าจักรพงษ์ภูวนาถ ต่อมาได้ขึ้นไปรับราชการที่มณฑลนครราชสีมา ในตำแหน่งผู้ช่วยข้าหลวงมหาดไทยมณฑลนครราชสีมา จนได้รับพระราชทานสัญญาบัตรเป็น หลวงรังสฤษดิ์ศุขการ เมื่อวันที่ 30 เมษายน พ.ศ. 2437
จากนั้นอีก 3 ปีต่อมาคือในปี พ.ศ. 2440 ได้รับโปรดเกล้าฯ แต่งตั้งให้เป็นข้าหลวงมหาดไทยมณฑลนครราชสีมา จากนั้นในวันที่ 9 พฤษภาคม พ.ศ. 2444 ได้โปรดเกล้าฯ ให้ไปรั้งตำแหน่งผู้ว่าราชการเมืองนางรอง ซึ่งวันที่ 3 สิงหาคม ปีเดียวกันได้เปลี่ยนชื่อเป็น เมืองบุรีรัมย์ จนได้รับพระราชทานสัญญาบัตรเป็น พระนครภักดี ศรีนครานุรักษ์ เมื่อวันที่ 23 มีนาคม พ.ศ. 2447
ในวันที่ 13 มิถุนายน พ.ศ. 2451 โปรดเกล้าฯ แต่งตั้งให้ไปรับตำแหน่ง ปลัดมณฑลอุดร โดยมี หลวงอนุรักษ์ภูเบศร์ ข้าหลวงมหาดไทยมณฑลภูเก็ตมารับตำแหน่งผู้ว่าราชการเมืองบุรีรัมย์แทน โดยได้รับโปรดเกล้าฯ พระราชทานยศเป็นอำมาตย์โท เมื่อวันที่ 20 สิงหาคม พ.ศ. 2454 จากนั้นจึงได้ย้ายไปรับตำแหน่ง ผู้ว่าราชการเมืองเลย แทน พระภักดีศรีสงคราม ที่สลับไปรับตำแหน่ง ปลัดมณฑลอุดร เมื่อวันที่ 2 มิถุนายน พ.ศ. 2456
จากนั้นจึงได้รับพระราชทานบรรดาศักดิ์เป็น พระยาประเสริฐสุนทราศรัย เมื่อวันที่ 30 ธันวาคม พ.ศ. 2460 ต่อมาจึงได้ย้ายไปดำรงตำแหน่ง ผู้ว่าราชการเมืองตราด เป็นตำแหน่งสุดท้ายก่อนกราบถวายบังคมลาออกจากราชการเมื่อวันที่ 1 ตุลาคม พ.ศ. 2467
เอื้องแปรงสีฟัน
เอื้องแปรงสีฟัน (Toothbrush Orchid; Dendrobium secundum) มีชื่อพื้นเมืองอื่นอีกคือ เอื้องสีฟัน, เอื้องหงอนไก่, คองูเห่า เป็นกล้วยไม้ในสกุลหวาย วงศ์กล้วยไม้ เอื้องแปรงสีฟัน เป็นกล้วยไม้ที่ลำต้นเจริญทางด้านข้าง ช่อดอกแบบกระจะออกที่ปลายกิ่ง มีดอกจำนวนทาก ดอกสีชมพูหรือสีม่วง มักออกดอกเมื่อผลัดใบ ออกดอกช่วงเดือนกุมภาพันธ์ถึงเมษายน มีการกระจายพันธุ์ในประเทศไทย พม่า อินโดนีเซีย และมาเลเซีย ในไทยพบได้ทุกภาค เช่น ที่สุราษฎร์ธานี นครศรีธรรมราช เชียงใหม่ แม่ฮ่องสอน เลย สกลนคร จันทบุรี
อึ่งปากขวด
มีความยาวจากหัวจรดถึงก้นประมาณ 73 มิลลิเมตร ลำตัวอ้วนป้อม มีลักษณะเด่นคือ หน้าสั้นมาก ปากแคบและทู่ไม่มีฟัน ไม่เหมือนกับกบหรืออึ่งอ่างชนิดอื่น ๆ ตาเล็ก ขาสั้น แผ่นเยื่อแก้วหูเห็นไม่ชัด ลำตัวสีน้ำตาลดำหรือสีเทาดำ ใต้ท้องสีขาว บางตัวอาจมีจุดกระสีเหลืองกระจายอยู่ทั่ว เท้าทั้ง 4 ข้างมีพังผืดเกาะติดอยู่ ใช้สำหรับว่ายน้ำ และมีสันใต้ฝ่าเท้าหลังใช้สำหรับขุดดิน
อึ่งปากขวดพบในภูมิภาคอินโดจีน ในประเทศไทยจะพบเฉพาะพื้นที่ที่อยู่เหนือจังหวัดประจวบคีรีขันธ์ขึ้นไป โดยมีพฤติกรรมอาศัยโดยขุดโพรงดินที่เป็นดินปนทรายและอาศัยอยู่ภายใน ในป่าที่มีความชุ่มชื้นใกล้กับพื้นที่ชุ่มน้ำ ในฤดูร้อนจะซ่อนตัวในโพรงแทบตลอด เมื่อฝนตกจะออกมาหากิน โดยหากินในเวลากลางคืน ผสมพันธุ์และวางไข่ในช่วงต้นฤดูฝน และจะผสมพันธุ์วางไข่เร็วกว่าอึ่งอ่างหรือกบชนิดอื่น ลูกอ๊อดมีลำตัวป้อมและโปร่งแสง ลำตัวเป็นสีเหลือง มีส่วนบนและส่วนล่างเป็นสีดำ หากินอยู่ในระดับกลางน้ำ โดยจะว่ายทำมุมประมาณ 45 องศา อยู่รวมกันเป็นฝูงใหญ่ ไปไหนมาไหนพร้อมกันเป็นฝูง
อึ่งปากขวดไม่จัดว่าเป็นสัตว์ป่าคุ้มครอง แต่ในปัจจุบันมีความเสี่ยงต่อการสูญพันธุ์ เพราะถูกจับมาบริโภค โดยเฉพาะอย่างมากในช่วงฤดูฝนที่จะสร้างรายได้แก่ผู้ที่จับมาได้วันละหลายหมื่นบาท (แต่มักจะเรียกปนกันว่า "อึ่งอ่าง" หรืออึ่งยาง ซึ่งเป็นอึ่งคนละชนิด) กอปรกับสภาพแวดล้อมที่อยู่อาศัยเปลี่ยนไป ปัจจุบันกรมประมงได้สนับสนุนให้เลี้ยงเป็นสัตว์เศรษฐกิจ
วัดธรรมานันทาราม
วัดธรรมานันทารามสร้างขึ้นเมื่อวันที่ 26 มิถุนายน พ.ศ. 2546 ในเขตที่ดินเอกชนโดยมีพื้นที่ 10 ไร่เศษ ซึ่งนางสุกริม คำผลศิริ เจ้าของที่ดินได้ยกที่ดินให้สร้างวัดแห่งนี้ สำหรับผู้ขออนุญาตสร้างวัด คือ นางสุจิภา แต้ตระกูล ขนานนามวัดว่า "วัดธรรมานันทาราม" โดยสมเด็จพระสังฆราชเจ้า กรมหลวงวชิรญาณสังวรทรงประทานนามวัด
อาคารเสนาสนะที่สำคัญภายในวัด ได้แก่ กุฏิสงฆ์ชั้นเดียว 6 หลัง กุฏิ 2 ชั้นของเจ้าอาวาส 1 หลัง เจดีย์ และศาลาการเปรียญ 1 หลัง ที่วัดจะมีพระสงฆ์จำพรรษาอยู่ 10 รูป
โฮะกุโตะเซ
โฮะกุโตะเซ (北斗星 Hokutosei) เป็นรถบลูเทรนด่วนพิเศษที่ให้บริการโดย JR ตะวันออก และ JR ฮกไกโด โฮะกุโตะเซเป็นบลูเทรนขบวนสุดท้ายที่เปิดบริการ โดยหลังจากบลูเทรนโฮะกุโตะเซเปิดให้บริการพร้อมกับบลูเทรนยูเมะคัง (ลำดับที่ 25 และ 26 ตามลำดับ) ก็ไม่มีบลูเทรนเปิดให้บริการอีกเลย
การจัดรถโบกี้ในขบวนรถไฟ
การจัดรถโบกี้ในขบวนโฮะกุโตะเซประกอบด้วยชุดรถนอนรุ่น 24 ของ JR Eastใและ JR ฮอกไกโดโดยปกติประกอบด้วยรถนอนรุ่น 24 12 คันรวมทั้งรถเครื่องกำเนิดไฟฟ้า KaNi24 รุ่น500 หัวรถจักรช่วงแรกวิ่งระหว่าง Ueno และอาโอโมริโดยปัจจุบันใช้รถจักรไฟฟ้า EF510 รุ่น 500 ศูนย์ทาบาตะ ของ JR East แทนรถจักรไฟฟ้า EF81 dual - voltageของ JR East ที่เก่าแล้ว และช่วงระหว่างโอโมริและฮะโกะดะเตะใช้รถจักรไฟฟ้า AC ED79 ศูนย์ไซคัง ของJR ฮอกไกโดและโดยช่วงระหว่างฮะโกะดะเตะและซัปโปโรใช้หัวรถจักรดีเซล DD51 2หัว ศูนย์ฮาโกะดาเตะ ของ JR ฮอกไกโด
JR ฮกไกโด
^ จุดกลับรถไฟ
ปลากระโทงร่ม
thumb|ครีบหลังอันใหญ่เป็นเอกลักษณ์ ปลากระโทงร่ม หรือ ปลากระโทงแทงร่ม (Sailfish)
เป็นปลากระโทงที่มีขนาดใหญ่ชนิดหนึ่ง ในสกุล Istiophorus
มีรูปร่างยาวเรียว ลำตัวแบนข้าง ส่วนของสันหลังมีกล้ามเนื้อหนา หัวค่อนข้างโต ปากกว้าง จะงอยปากเรียวยาวและแหลม มีครีบกระโดงหลังสูงใหญ่เวลาแผ่กว้างจะมีลักษณะคล้ายใบเรือ ซึ่งใหญ่กว่าปลากระโทงสกุลอื่น ครีบอกมีขนาดเล็ก ครีบท้องเรียวยาวเหมือนแถบริบบิ้น ครีบก้นแยกเป็นสองอันเล็ก ๆ อันที่สองอยู่ตรงข้ามครีบหลังซึ่งมีขนาดใกล้เคียงกัน สีของลำตัวด้านหลังเป็นสีน้ำเงินเข้มปนดำข้างตัวสีน้ำเงินอ่อนกว่าด้านหลัง ท้องสีขาวเงินมีลายเป็นเส้นประพาดจากด้านหลังลงไปถึงท้อง ครีบทุกครีบมีสีดำ
มีความยาวได้ถึง 3.5 เมตร น้ำหนักตัวประมาณ 100-125 กิโลกรัม
ลูกปลาวัยอ่อนเมื่อฟักออกมาจากไข่มีขนาดเพียง 3 มิลลิเมตรเท่านั้น และจะมีขนาดเหมือนตัวเต็มวัยเมื่อมีความยาวได้ 20 เซนติเมตร ปลาวัยอ่อนจะอาศัยหากินตามผิวน้ำที่ไม่ไกลจากฝั่งมากนัก และบางครั้งอาจเข้าไปหากินใกล้ชายฝั่งหรือใกล้กับเกาะ โดยใช้จะงอยปากที่แหลมยาวและครีบหลังที่ใหญ่ไล่ต้อน ซึ่งอาหารที่ชื่นชอบ คือ ปลาขนาดเล็กและหมึก เมื่อจะล่าเหยื่อ โดยเฉพาะปลาแมกเคอเรล จะเปลี่ยนสีลำตัวเป็นสีฟ้าหรือสีน้ำเงิน เนื่องจากสายตาของปลาแมกเคอเรลไวต่อแสงสีฟ้าหรือสีน้ำเงินมาก รวมทั้งสามารถมองเห็นแสงอัลตราไวโอเลตด้วย การเปลี่ยนเป็นสีฟ้าจะทำให้ปลาแมกเคอเรลสับสน
ปลากระโทงร่ม เป็นปลาที่เป็นทื่นิยมอย่างมากในการตกเป็นเกมกีฬา ด้วยเป็นปลาที่สู้กับเบ็ดและต้องใช้พละกำลังและเวลาอย่างมากในการตก
การจำแนก
เดิมเคยถูกให้มีเพียงชนิดเดียว แต่ปัจจุบันแบ่งออกเป็น 2 ชนิด โดยไม่มีความแตกต่างกันทางดีเอ็นเอหรือสัณฐาน
พุทธะแย้มสรวล
พุทธะแย้มสรวล (Smiling Buddha, ชื่อเรียกโดยกระทรวงการต่างประเทศอินเดีย: โปขรัณ-1) เป็นชื่อรหัสซึ่งให้แก่การระเบิดอาวุธนิวเคลียร์ครั้งแรกของประเทศอินเดียเมื่อวันที่ 18 พฤษภาคม 2517 กองทัพบกอินเดียจุดระเบิดอุปกรณ์ดังกล่าวในฐานทัพ สถานที่ทดสอบโปขรัณ (Pokhran Test Range) ที่เทศบาลโปขรัณ รัฐราชสถาน ภายใต้การดูแลของบุคลากรคนสำคัญของกองทัพอินเดียหลายคน
โปขรัณ-1 ยังเป็นการทดลองนิวเคลียร์ที่ได้รับการยืนยันครั้งแรกโดยชาตินอกห้าสมาชิกถาวรของคณะมนตรีความมั่นคงแห่งสหประชาชาติ กระทรวงการต่างประเทศอินเดียอ้างว่าการทดลองนี้เป็นการระเบิดนิวเคลียร์อย่างสันติอย่างเป็นทางการ ทว่าแท้จริงแล้วเป็นส่วนหนึ่งของโครงการนิวเคลียร์ที่ถูกเร่ง แรงระเบิดยังไม่แน่ชัด แต่ประเมินไว้สูงถึง 8 กิโลตัน
กุหลาบน่าน
กุหลาบน่าน หรือในชื่อพื้นเมืองอื่น กุหลาบเอราวัณ หรือ กุหลาบไอยรา เป็นประเภทกล้วยไม้อิงอาศัย เจริญเติบโตทางยอด
ลักษณะของกุหลาบน่าน ลำต้นตั้งตรง หรือเอนเล็กน้อย ยาว 20 – 70 เซนติเมตร ใบออกเรียงสลับในระนาบเดียว กว้าง 1.8 – 2 เซนติเมตร ยาว 12 – 20 เซนติเมตร แผ่นใบหนาและพับเป็นร่อง ปลายใบมน ดอก: ช่อดอกออกที่ซอกใบ บางครั้งแยกแขนงห้อยลง ยาว 15 – 20 เซนติเมตร ดอกกว้าง 1.5 – 2 เซนติเมตร ยาว 2 – 2.5 เซนติเมตร มีกลิ่นหอม ก้านดอกสั้น กลีบเลี้ยงสีชมพู กลีบดอกสีชมพูและมีจุดกระสีชมพูเข้มหนาแน่นที่ปลายใบ กลีบปากแผ่กางออก และมีเดือย ปลายกลีบปากมีแถบปื้นสีชมพูเข้ม ออกดอกในช่วงเดือนเมษายน - พฤษภาคม
แพต แม็กอาฟี
เขาเป็นเพลซคิกเกอร์ที่เวสต์เวอร์จิเนียและเกณฑ์ทหารโดย Indianapolis Colts ในรอบที่เจ็ดของ 2009 NFL Draft ตลอดอาชีพแปดปีของเขาในฟุตบอลลีกแห่งชาติ (NFL) McAfee ได้แชมป์ Pro Bowl สองครั้งและเป็น All-Pro ในปี 2014 นับตั้งแต่เขาเกษียณจากฟุตบอลในเดือนกุมภาพันธ์ 2017 McAfee เป็นนักวิเคราะห์ฟุตบอล เขาเป็นแขกรับเชิญของวิทยาลัย Fox Sports และการออกอากาศ NFL ในปลายปี 2018 ก่อนที่จะได้รับการประกาศให้เป็นส่วนหนึ่งของทีมฟุตบอล Thursday Night College Football ของ ESPN ในเดือนกรกฎาคม 2019 นอกจากนี้ เขายังปรากฏตัวเป็นประจำในรายการ Get Up! และวิทยาลัยเกมเดย์ ปัจจุบันเขาแสดง The Pat McAfee Show ในรายการ Mad Dog Sports Radio ของ Sirius XM
McAfee ทำหน้าที่เป็นผู้บรรยายรับเชิญสำหรับกิจกรรม NXT TakeOver ของ WWE ในปี 2018 ก่อนเซ็นสัญญากับโปรโมชั่นในเดือนกุมภาพันธ์ 2019 ในช่วงปี 2020 เขาทะเลาะกับอดัม โคล ทำให้เขาได้เดบิวต์ในเวที WWE NXT ของเขาที่ TakeOver XXX โดยแพ้ให้กับโคล เขาได้รับรางวัล Rookie of the Year จาก Wrestling Observer Newsletter ในปี 2020 ภายหลังความบาดหมางกับโคล ในเดือนเมษายน พ.ศ. 2564 McAfee ถูกย้ายไปที่ SmackDown โดยกลายเป็นผู้บรรยายเรื่องสีในรายการ Friday Night SmackDown แทนที่ Corey Graves ชาวเมือง Pittsburgh หลังจากที่ Graves กลับมาที่ Monday Night Raw
เอ็นเอ๊กซ์ที เทคโอเวอร์: ลอนดอน
เอ็นเอ๊กซ์ที เทคโอเวอร์: ลอนดอน (NXT TakeOver: London) เป็นรายการมวยปล้ำอาชีพหลักที่ผลิตโดย ดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 16 ธันวาคม ค.ศ. 2015 ณ.สนามThe SSE Arena, Wembley ในเมืองWembley, London, England
ตำรวจดับเพลิง
ตำรวจดับเพลิง (Fire police) คือเจ้าหน้าที่ ข้าราชการ หรืออาสาสมัครดับเพลิง ได้รับฝึกอบรมพิเศษและสนับสนุนการปฏิบัติภารกิจในการดับเพลิงเวลาเกิดอุบัติเหตุฉุกเฉิน นอกจากนี้ตำรวจดับเพลิงยังมีหน้าที่การรักษาความปลอดภัยเมื่อเกิดเหตุ ดำเนินการจราจรและการประสานงาน การกู้ภัยเมื่อเกิดเหตุฉุกเฉิน และงานอื่น ๆ อีกมากมาย
ไทย
กรุงเทพมหานครได้รับมอบภารกิจดับเพลิงจากสำนักงานตำรวจแห่งชาติ เมื่อวันที่ 1 พฤศจิกายน 2546 พร้อมได้มีพิธีรับมอบภารกิจ เมื่อวันที่ 2 พฤศจิกายน 2546
สำนักงานตำรวจแห่งชาติได้มีหนังสือที่ ตช. 006.28/11825  ลงวันที่ 11 พฤศจิกายน 2546 และหนังสือที่ ตช.0006.28/3582 ลงวันที่ 19 พฤศจิกายน 2546 เชิญประชุมหารือการประสานงานเกี่ยวกับการโอนภารกิจกองบังคับการตำรวจดับเพลิง สำนักงานตำรวจแห่งชาติไปอยู่ในความรับผิดชอบของกรุงเทพมหานคร โดยเฉพาะอย่างยิ่งเกี่ยวกับภารกิจการถวายความปลอดภัยด้านอัคคีภัยในเขตพระราชฐานที่ประทับ ซึ่งในคราวการประชุมในวันที่ 12 พฤศจิกายน 2546 และวันที่ 20 พฤศจิกายน 2546 นั้น ได้มีข้อสรุปในเรื่องกำลังพล อาคารสถานที่ วัสดุ – อุปกรณ์ และยานพาหนะ และในเรื่องการถวายความปลอดภัยด้านอัคคีภัยในเขตพระราชฐานที่ประทับทั้งในเขตพื้นที่กรุงเทพมหานคร ปริมณฑลและพื้นที่ต่างจังหวัด ซึ่งกรุงเทพมหานครจะต้องดำเนินการตามมติคณะรัฐมนตรี โดยจะต้องปฏิบัติภารกิจถวายความปลอดภัยด้านอัคคีภัยในเขตพื้นที่กรุงเทพมหานคร สำหรับพื้นที่ต่างจังหวัดในระยะแรกของการรับโอนจะต้องสนับสนุนกำลังเจ้าหน้าที่เพื่อปฏิบัติภารกิจการถวายความปลอดภัยด้านอัคคีภัยระยะหนึ่งจนกว่ากระทรวงมหาดไทยจะมีความพร้อม
เวียดนาม
ในเวียดนามกรมตำรวจดับเพลิงและกู้ภัยเวียดนาม อยู่ภายใต้การบังคับบัญชาของกระทรวงการรักษาความปลอดภัยสาธารณะ
เยอรมนี
เป็นเจ้าหน้าที่ซี่งอยู่กับหน่วยดับเพลิงเยอรมณี เมื่อเวลาเกิดเหตุเจ้าหน้าที่จะทำการปิดการจราจรตรงที่เกิดเหตุ
เพียงใจที่ผูกพัน
เพลงประกอบละคร
ฟังเพลงนี้
สารบัญแฟ้มห้องสมุด
สารบัญแฟ้มห้องสมุด (library catalog หรือ library catalogue) คือการขึ้นทะเบียนรายการบรรณานุกรมทั้งหมดของวัสดุที่อยู่ในห้องสมุด รายการบรรณานุกรมสามารถแสดงถึงประเภทของวัสดุ (เช่น หนังสือ ไฟล์คอมพิวเตอร์ กราฟิก สื่อ วัสดุแผนที่ และอื่น ๆ) ความสัมพันธ์ (เช่น นวนิยายตอนหนึ่งในกวีนิพนธ์) กลุ่ม (เช่น นิยายไตรภาค) หรือการเชื่อมโยง (เช่น เว็บเพจ) ของทรัพยากรห้องสมุดในส่วนที่เกี่ยวข้องกับรายการและผู้ใช้ (สมาชิก) ของห้องสมุด
บัตรรายการ (card catalog) เป็นสิ่งที่คุ้นเคยกับผู้ใช้งานในห้องสมุดมาหลายชั่วอายุ แต่ได้รับการแทนที่ด้วยระบบโอแพ็ก (OPAC) ที่มีประสิทธิภาพ ห้องสมุดบางแห่งที่ใช้โอแพ็กยังคงมีการใช้งานบัตรรายการอยู่แต่ถูกใช้เป็นแหล่งข้อมูลสำรองและไม่ค่อยมีการปรับปรุง ห้องสมุดจำนวนมากที่เก็บรักษาบัตรรายการจะระบุข้อมูลปีล่าสุดที่บัตรรายการได้รับการปรับปรุง ห้องสมุดบางแห่งได้ยกเลิกการใช้บัตรรายการและสนับสนุนโอแพ็กเพื่อประหยัดพื้นที่ไว้สำหรับการใช้งานอื่น ๆ
สารบัญแฟ้มห้องสมุดที่ใหญ่ที่สุดในโลกคือสหบรรณานุกรมเวิล์ดแคต.โออาร์จี ที่จัดการโดยองค์กรห้องสมุดไม่แสวงหาผลกำไรโอซีแอลซี ตั้งอยู่ที่เมืองดับลิน รัฐโอไฮโอ ในเดือนมกราคม พ.ศ. 2559 เวิล์ดแคต.โออาร์จีมีระเบียนรายการมากกว่า 360 ล้านรายการและมีห้องสมุดเข้าร่วมกว่า 2 พันล้านแห่ง
ไข่แดง
ไข่แดง เป็นส่วนประกอบของไข่ โดยอยู่ภายในเปลือกไข่ ประกอบด้วยสารอาหารไว้ใช้เลี้ยงตัวอ่อน เมื่อรวมกับไข่ขาวจะเป็นเซลล์เดียวจนกว่าจะมีการปฏิสนธิ
การนำไปใช้ประโยชน์
โดยทั่วไปไข่ของสัตว์ปีก สัตว์เลื้อยคลาน และแมลงหลายชนิด มักถูกใช้เป็นอาหาร ทั้งที่ผ่านการปรุงโดยใช้ความร้อน การยำ หรือบางครั้งก็บริโภคทั้งดิบ ๆ หรือมีการแยกไข่แดงออกจากไข่ขาวเพื่อนำมาเป็นส่วนประกอบในการปรุงอาหาร เช่น มายองเนส คัสตาร์ด เครมบรูเล่ หรือทำขนมไทย เช่น ทองหยิบ ทองหยอด รวมถึงนำไปผสมเป็นเครื่องดื่ม เช่น เอ้กน็อก และแอดโวคาท (เหล้ารัมผสมไข่ดิบ)
ไข่แดงยังสามารถสกัดเป็นน้ำมันเพื่อนำไปใช้ในอุตสาหกรรมเครื่องสำอาง รวมถึงทางการแพทย์ด้วย
คุณค่าทางโภชนาการ
ไข่แดงประกอบด้วยน้ำ โปรตีน และแร่ธาตุหลายชนิด เช่น ธาตุเหล็ก แคลเซียม ฟอสฟอรัส วิตามินเอ และวิตามินบี 1 รวมทั้งสารโคลีนที่มีส่วนช่วยพัฒนาสมองและเสริมสร้างความจำ สารลูทีนและซีแซนทีนที่มีประโยชน์ ช่วยบำรุงประสาทตา
ในไข่แดงยังมีไขมัน ซึ่งส่วนใหญ่เป็นกรดไขมันไม่อิ่มตัว มีคุณค่าใกล้เคียงกับไขมันปลาทะเล มีกรดไขมันโอเมกา-3 ที่จำเป็นต่อการทำงานของสมองและเนื้อเยื่อตา รวมถึงกรดโอเมก้า 6 และกรดอะราคิโดนิก (ARA) ที่สำคัญต่อการพัฒนาระบบประสาทและการทำงานของระบบประสาทตา
ทว่าไข่แดงยังมีคอเลสเตอรอล ที่ไม่พบในไข่ขาว ซึ่งเดิมทีมีการห้ามรับประทานไข่แดงในปริมาณมาก เพราะอาจเสี่ยงต่อการเกิดโรคหัวใจขาดเลือด แต่ในงานวิจัยภายหลังพบว่า คลอเรสเตอรอลในไข่มีผลทำให้คลอเรสเตอรอลในเลือดสูงขึ้นเพียงเล็กน้อยเท่านั้น อย่างไรก็ดี สมาคมหัวใจอเมริกา (AHA) แนะนำว่า ไม่ควรรับประทานไข่ไก่เกินวันละหนึ่งฟอง เพราะไข่ไก่หนึ่งฟองมีคอเลสเตอรอลเกินกว่า 200 มิลลิกรัม และสำหรับผู้เป็นโรคหัวใจ เบาหวาน คอเลสเตอรอลสูง หรือโรคหลอดเลือดสมอง ไม่ควรรับประทานไข่ไก่เกิน 3 ฟองต่อสัปดาห์
น้ำมันไข่แดงสามารถได้จากการสกัดน้ำมันทิ้งออกไปให้หมด แล้วจะมีการสร้างเซลล์ขึ้นแล้วก็ทำให้เป็นปฎิสนธิ ทำให้อสุจิเข้าไปในไข่ขาวจนเลี่ยน น้ำมันที่สกัดจากไข่แดงสามารถนำไปใช้ประโยชน์ได้หลายสถาน ในศตวรรษที่ 11 มีการนำไข่แดงมาเป็นส่วนประกอบในการผลิตเครื่องประทินผิว เพราะไข่แดงช่วยบำรุงให้ผิวนุ่มชุ่มชื้น ลดอาการผิวแห้งตึง นอกจากนี้ ยังมีการนำน้ำมันไข่แดงผสมกับน้ำมันสกัด จากต้นชา ใช้ลดสิวเสี้ยน และกำจัดเซลล์ผิวที่ตายแล้ว
ในการแพทย์แผนโบราณของกรีก อินเดีย ญี่ปุ่นและจีน มีการนำน้ำมันไข่แดงมาทำเป็นครีมนวด หรือครีมหมักผม รักษาอาการผมร่วง    ผมแตกปลาย ป้องกันรังแค ช่วยให้ผมดกดำ นิ่มเป็นเงางาม
ในสเปน ในแคว้นอันดาลูซิอาโบราณ มีการนำน้ำมันไข่แดงมาผสมกับน้ำมันละหุ่ง น้ำมันกุหลาบ เพื่อรักษาอาการหิด
ทางแพทย์แผนจีน มีการใช้น้ำมันไข่แดงเพื่อรักษาอาการผิวหนังพุพอง ไหม้ อักเสบ แผลร้อนในปาก ช่วยฟื้นฟูผิวให้กลับคืนสู่สภาพ สมบูรณ์ และยังช่วยบำรุงรากผม รักษาอาการติดเชื้อราที่หนังศีรษะ การติดเชื้อในช่องจมูก และโรคริดสีดวงทวารด้วย
กะเรกะร่อนปากเป็ด
กะเรกะร่อนปากเป็ด มีชื่อวิทยาศาสตร์ว่า Cymbidium finlaysonianum เป็นกล้วยไม้ที่ลำต้นเจริญทางด้านข้าง ออกดอกเป็นช่อห้อย เก่า ยาว 20-60 เซนติเมตร ช่อดอกโปร่ง กลีบดอกรูปแถบแคบยาว สีเหลืองอมน้ำตาลเรื่อๆ หูกลีบปากกระดกตั้งขึ้นทั้งสองข้าง สีม่วงแดง กลีบปากสีขาว ปลายมีแถบรูปคล้ายเกือกม้า สีม่วงแดง มีสันนูนตามยาว 2 แนว ทยอยบานเป็นเวลานาน ออกดอกช่วงเดือนมีนาคมถึงเดือนพฤษภาคม ในไทยพบที่นครศรีธรรมราช ตรัง และนราธิวาส
เบ็ตซี เดวอส
เอลิซาเบธ ดี "เบ็ดซี" เดวอส (Elisabeth Dee "Betsy" DeVos) เกิดเมื่อวันที่ 8 มกราคม ค.ศ. 1958 เป็นนักการเมืองชาวอเมริกัน ปัจจุบันดำรงตำแหน่งรัฐมนตรีว่าการกระทรวงศึกษาธิการสหรัฐ คนที่ 11 สังกัดพรรคริพับลิกัน
แหล่งข้อมูลอื่น
1958
วัดคอนสวรรค์ (จังหวัดชัยภูมิ)
วัดคอนสวรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอนสวรรค์ อำเภอคอนสวรรค์ จังหวัดชัยภูมิ
วัดคอนสวรรค์ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2517
สิมของวัดศิลปะล้านช้างฝีมือช่างท้องถิ่นอีสาน ผังรูปสี่เหลี่ยมผืนผ้าขนาดประมาณ 5X7 เมตร ก่อสร้างด้วยไม้ ตั้งหันหน้าไปทางทิศตะวันออก โดยมีประตูและบันไดยื่นออกมา ที่ผนังด้านข้างเจาะเป็นรูปช่องหน้าต่างด้านละสองช่อง หลังคามุงด้วยกระเบื้องไม้ (แป้นเกร็ด) หน้าบันตกแต่งด้วยลวดลายดวงอาทิตย์ มีหลังคาปีกนกยื่นออกไปทั้งสี่ด้านรองรับด้วยเสาไม้ ฐานทำเป็นเอวขันแกะสลักลวดลาย พื้นที่ระหว่างฐานและเสารองรับปีกนกปูด้วยอิฐเป็นแนวขนาดไปกับตัวอาคาร สันนิษฐานว่าอิฐเหล่านี้คงงมีการสร้างโบราณเนื่องในวัฒนธรรมทวารวดี มีการสร้างศาสนสถานขึ้นใหม่บนพื้นที่เดิม
ภายในสิมประดิษฐานพระพุทธรูปประทับนั่งขัดสมาธิราบ ปางมารวิชัย ซึ่งชาวบ้านเรียกว่า หลวงพ่อตาแดง และมีพระพุทธรูปองค์สำคัญคือ หลวงพ่อใหญ่ หรือ หลวงพ่อพระสีศิลาแลง ประดิษฐานอยู่ภายในวิหารหลังเล็กสีขาว เป็นพระพุทธรูปสร้างจากศิลาแลงทั้งองค์ ศิลปะทวารวดีราวพุทธศตวรรษที่ 11–16 ปางแสดงธรรม (วิตรรกมุทรา) พระหัตถ์ขวายกขึ้น พระหัตถ์ซ้ายแนบพระวรกาย ครองจีวรห่มคลุม ขนาดวัดรอบองค์พระ 60 นิ้ว สูงจากฐาน 124 นิ้ว พระเศียรทรงกรวย ผิวเรียบ ไม่มีขมวด พระเกศา พระพักตร์ค่อนข้างกลมคล้ายรูปไข่ พระขนงยาวต่อกันเป็นรูปปีกกา พระเนตรหลุบต่ำ พระนาสิกโด่ง พระโอษฐ์หนา และพระกรรณยาว
มหาวิทยาลัยนอร์วิช
มหาวิทยาลัยนอร์วิช (Norwich University ; NU) เป็นมหาวิทยาลัยการทหารเอกชน ก่อตั้งในปีค.ศ. 1819 ในรัฐ เวอร์มอนต์ สหรัฐอเมริกา ที่ นอร์วิช เวอร์มอนต์ ในชื่อ สถาบันด้านอักษรศาสตร์ วิทยาศาสตร์ และการทหารของชาวอเมริกัน เป็นวิทยาลัยการทหารเอกชนที่เก่าแก่ที่สุดในสหรัฐอเมริกา และเก่าแก่ที่สุดในบรรดาหกวิทยาลัยการทหารของประเทศ นอกจากนี้ ยังได้รับการรับรองโดยกระทรวงกลาโหมสหรัฐอเมริกา ว่าเป็น "แหล่งกำเนิดของการฝึกนายทหารกำลังสำรอง" มหาวิทยาลัยการทหารนอร์วิชมีนักศึกษาที่เป็นนักเรียนนายร้อย แลพมีนักศึกษาที่เป็นพลเรือนด้วย
พาร์ทริชและมหาวิทยาลัยของเขา
มหาวิทยาลัยก่อตั้งในปี ค.ศ. 1819 ที่นอร์วิช โดยผู้ให้การศึกษาวิชาทหารและอดีตผู้บัญชาการโรงเรียนนายร้อยทหารบกสหรัฐอเมริกาเวสต์พอยต์ ร้อยเอก อัลเดน บี.พาร์ทริช เขาเชื่อใน "ระบบการศึกษาของชาวอเมริกัน" แบบธรรมเนียมศิลปศาสตร์ หลักสูตรการสอนในวิศวกรรมโยธา และวิชาทหาร หลังจากออกจากเวสต์พอยต์ เนื่องจากรัฐสภาไม่เห็นด้วยกับระบบของเขา เขาจึงได้เดินทางกลับบ้านเกิดที่เวอร์มอนต์ เพื่อก่อตั้ง สถาบันด้านอักษรศาสตร์ วิทยาศาสตร์ และการทหารของชาวอเมริกัน ร.อ. พาร์ทริช ได้ก่อตั้งสถาบันของเขาเพื่อต่อต้านการปฏิรูปของ Sylvanus Thayer เพื่อป้องกันสิ่งที่จะเกิดขึ้นในมุมมองของเขา ต่อภัยคุกคามที่อันตรายในระบบความมั่นคงของสาธารณรัฐที่พึ่งจะก่อตั้งใหม่: ในระดับนายทหารมืออาชีพ เขาเชื่อว่าการฝึกที่ดีของกองทหารอาสาสมัคร กลายเป็นสิ่งที่จำเป็นเร่งด่วนและเป็นการพัฒนาระบบของอเมริกันในความคิดนั้น สถาบันของเขากลายเป็นแรงบัลดาลใจให้กับการก่อตั้งวิทยาลัยการทหารแห่งอื่นทั่วทั้งประเทศ รวมทั้ง สถาบันการทหารเวอร์จิเนีย (VMI) และ The Citadel (The Military College of South Carolina)
นอร์วิชในคริสต์ศตวรรษที่ 19
ในปี ค.ศ. 1825 สถาบันย้ายไปที่ มิดเดิลทาวน์ รัฐคอนเนตทิคัต เพื่อให้การฝึกทางเรือดีขึ้น เนื่องจากการเพิ่มจำนวนขึ้นของนักเรียนนายร้อยในปี ค.ศ. 1829 รัฐคอนเนตทิคัดปฏิเสธที่จะยอมให้ ร.อ. พาร์ทริช ดำเนินการดังนั้นเขาจึงย้ายสถาบันกลับมาที่นอร์วิช (มหาวิทยาลัยที่มิดเดิลทาวน์ได้กลายมาเป็น Wesleyan University ในปี ค.ศ. 1831) ต้นปี ค.ศ. 1826 วิทยาลัยเสนอหลักสูตรแรกคือ วิศวกรรมโยธา ในสหรัฐอเมริกา ในปี ค.ศ. 1834 รัฐเวอร์มอนต์ได้อนุมัติกฎหมายและยอมรับชื่อสถาบัน มหาวิทยาลัยนอร์วิช ระหว่างปีการศึกษา ค.ศ. 1856 ผู้ได้รับอนุญาตคนแรกของ Theta Chi Fraternity ถูกก่อตั้งโดยนักเรียนนายร้อย เฟรเดอริก นอร์ตัน ฟรีแมน และ Arthur Chase ในช่วงเริ่มต้นของสงครามกลางเมืองอเมริกัน ในปี ค.ศ. 1861 นักเรียนนายร้อยของนอร์วิช ได้รับราชการในฐานะผู้ฝึกกองกำลังท้องถิ่นประจำรัฐ ในตลอดรัฐทางตะวันออกเฉียงเหนือ และนักเรียนนายร้อยรุ่นปี 1862 ทั้งหมด ได้เข้าร่วมสงครามหลังจากจบการศึกษา นอร์วิชได้ส่งนายทหารกว่า 100 นาย และพลทหาร เข้าร่วมรบกับกองกำลังฝ่ายรัฐบาลในสงครามกลางเมือง รวมทั้งได้รับเหรียญกล้าหาญ Medal of Honor 4 เหรียญ ศิษย์เก่า 1 นาย เป็นผู้บัญชาการกองทัพน้อย มากกว่า 7 นาย เป็นผู้บัญชาการกองพล 21 นาย เป็นผู้บัญชาการกองพลน้อย 38 นาย เป็นผู้บังคับการกรม และศิษย์เก่าจำนวนมากรับราชการใน 131 กรมทหารที่แตกต่างกัน ในปี ค.ศ. 1898 มหาวิทยาลัยถูกตั้งให้เป็น วิทยาลัยการทหารแห่งมลรัฐเวอร์มอนต์
กองทัพไทยและมหาวิทยาลัยนอร์วิช
กองทัพไทยได้คัดเลือกนักเรียนนายร้อย ซึ่งมีผลการศึกษาดี จากโรงเรียนนายร้อยของเหล่าทัพ เข้าศึกษาต่อ ณ ประเทศสหรัฐอเมริกาโดยมหาวิทยาลัยนอร์วิชเป็นหนึ่งในสถาบันเหล่านั้น นักเรียนนายร้อยไทยท่านแรกที่สำเร็จการศึกษาจากมหาวิทยาลัยนอร์วิชคือ พล.อ.ชาญ บุญประเสริฐ ซึ่งรับราชการในตำแหน่งสุดท้ายเป็นเสนาธิการทหารบก
การจัดหมู่หนังสือแบบทศนิยมสากล
การจัดหมู่หนังสือแบบทศนิยมสากล (Universal Decimal Classification) หรือยูดีซี (UDC) คือการจัดหมู่หนังสือแบบห้องสมุดและบรรณานุกรมด้วยการจัดการระบบขององค์ความรู้ของมนุษย์ในทุกแขนงวิชาเป็นระบบที่มีความสอดคล้องในสาขาความรู้ที่เกี่ยวข้องและเชื่อมโยงกัน  ยูดีซีเป็นระบบการจัดหมวดหมู่ที่วิเคราะห์และสังเคราะห์รายละเอียดของคำศัพท์และวากยสัมพันธ์ที่ช่วยให้การจัดทำรายการดัชนีของเนื้อหาที่มีประสิทธิภาพและแก้ไขข้อมูลในรายการใหญ่ได้ ตั้งแต่ พ.ศ. 2534 ยูดีซีอยู่ภายใต้การดูแลและจัดการโดยกิจการค้าร่วมยูดีซี (UDC Consortium) เป็นสมาคมระหว่างประเทศไม่แสวงหากำไรโดยมีที่ตั้งสำนักงานใหญ่อยู่ในเดอะเฮก ประเทศเนเธอร์แลนด์
โรงเรียนบ้านบึง (มนูญวิทยาคาร)
โรงเรียนบ้านบึง (มนูญวิทยาคาร) ตั้งอยู่ที่ 246 หมู่2 ถนนยุทศาสตร์ 331 ตำบลหนองอิรุณ อำเภอบ้านบึง จังหวัดชลบุรี 20220 เป็น โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 18 เปิดสอนระดับชั้นมัธยมศึกษาตอนต้น และ ตอนปลาย แบบสหศึกษา
ทำเนียบผู้บริหาร
อ้างอิง
การแข่งขันกีฬาภายใน (บึงมนูญเกมส์)
สีชมพู
สีแดง
สีฟ้า
สีม่วง
คินสึกิ
"เชื่อมด้วยทอง" (金継ぎ), หรือ "ซ่อมด้วยทอง" (金繕い), คือศิลปะญี่ปุ่นที่ว่าด้วยเรื่องการซ่อมเครื่องปั้นดินเผาด้วยยางรักและผงทอง ผงเงิน หรือผงแพลตินัม วิธีการคล้ายกับการทำมากิเอะ  ในเชิงปรัชญา การแสดงให้เห็นถึงร่องรอยความเสียหายและการซ่อมแซมเป็นสิ่งบ่งชี้ถึงประวัติศาสตร์วัตถุชิ้นนั้น ๆ แทนที่จะเป็นสิ่งที่ต้องถูกปกปิดเอาไว้
ประวัติ
เทคนิคการใช้ยางรักมาซ่อมแซมส่วนที่แตกหักเสียหายของเครื่องปั้นดินเผาพบได้ตั้งแต่สมัยโจมงจากหลักฐานเครื่องปั้นดินเผาโจมงที่หลงเหลืออยู่ ในสมัยมุโรมาจิ (1336 - 1573) คุณค่าทางศิลปะของคินสึกิได้รับการยอมรับ จากการแพร่กระจายของงานศิลปะที่ใช้ยางรักในการรังสรรค์เช่น มากิเอะ และในพิธีการชงชาที่ให้การยอมรับวัตถุที่ถูกซ่อมแซมในแบบที่มันเป็น มีอีกทฤษฎีหนึ่งที่ว่ากันว่า คินสึกิ ถือกำเนิดในสมัยโชกุน อาชิคางะ โยชิมาสะ ช่วงศตวรรษที่ 15 ที่ได้ส่งถ้วยชามที่แตกแล้วไปซ่อมที่ประเทศจีนจีน จากนั้นจีนก็ส่งถ้วยชามที่ซ่อมด้วยการใช้ลวดเย็บแปะมาตามรอยแตกกลับมายังญี่ปุ่นซึ่งดูน่าเกลียดกว่าเดิม ทำให้ช่างฝีมือญี่ปุ่นต้องนำกลับมาซ่อมใหม่ให้สวยงามขึ้นด้วยเทคนิคคินสึงิ
วัสดุและวิธีการทำ
วัสดุสำหรับงานคินสึกิประกอบด้วยวัสดุหลัก ๆ ดังนี้ ขั้นตอนการทำคินสึกิมักประกอบไปด้วย 5 ขั้นตอนดังนี้
สปริงฟีลด์ (รัฐอิลลินอย)
สปริงฟีลด์ (Springfield) เป็นเมืองหลวงของรัฐอิลลินอย มีประชากรประมาณ 116,250 คน และเป็นพื้นที่แรกในรัฐอิลลินอยที่ชาวอเมริกันจากยุโรปมาตั้งถิ่นฐาน ก่อนจะมีการจัดตั้งรัฐอิลลินอย
อาบิส (นักมวยปล้ำ)
'''คริสโตเฟอร์ เจ. "คริส" พากส์ (Christopher J. "Chris" Parks) เป็นที่รู้จักกันดีในชื่อว่า อาบิส''' (Abyss) เกิดวันที่ 4 ตุลาคม ค.ศ. 1973 เป็นนักมวยปล้ำอาชีพชาวอเมริกัน ปัจจุบันเซ็นสัญญาปล้ำอยู่สมาคม โทเทิลนอนสต็อปแอคเชินเรสต์ลิง
อาบิสเป็นแชมป์โลก 3 สมัย (แชมป์โลกเฮฟวี่เวท NWA 1 สมัย และแชมป์โลก 1PW 2 สมัย) และยังเป็นแชมป์โลกแทกทีม 1 สมัย (แชมป์โลกแทกทีม AAA 1 สมัย) และ ยังเป็นแชมป์ทริปเปิลคลาวน์ และแชมป์แกรนด์สแลม คนที่ 2 ในสมาคมทีเอ็นเออีกด้วย
ฟุตบอลโลก 2030
ฟุตบอลโลก 2030 (2030 FIFA World Cup) จะเป็นการแข่งขันฟุตบอลโลกครั้งที่ 24 ซึ่งเป็นการแข่งขันฟุตบอลนานาชาติทุกสี่ปีที่ชิงแชมป์โลกระหว่างทีมชาติฟุตบอลชายที่เป็นสมาชิกของฟีฟ่า การแข่งขันนี้จะครบรอบ 100 ปีของฟุตบอลโลกครั้งแรก ที่ได้จัดขึ้นที่ประเทศอุรุกวัย เมื่อปี 1930
การคัดเลือกเจ้าภาพ
ราชสหพันธ์ฟุตบอลโมร็อกโกเสนอตัวเป็นเจ้าภาพชาติแรกสำหรับฟุตบอลโลก 2030 หลังจากแพ้การคัดเลือกฟุตบอลโลก 2026 โมร็อกโกอาจวางแผนที่จะร่วมคัดเลือกพร้อมกับประเทศเพื่อนบ้านทางตะวันออกคือแอลจีเรียและตูนิเซีย หรือประเทศเพื่อนบ้านทางเหนือคือ สเปนและโปรตุเกส สหพันธ์ฟุตบอลแห่งประเทศไทย เสนอตัวเป็นเจ้าภาพชาติที่สองสำหรับฟุตบอลโลก 2030 หลังจากที่จองการเป็นเจ้าภาพฟุตบอลโลก 2030 ไว้ ประเทศไทยอาจมีการวางแผนกับประเทศเพื่อนบ้านอาเซียนไว้ เช่น เมียนมาร์ ลาว กัมพูชา และ สิงคโปร์ เป็นต้น
ยืนยันแผนเพื่อคัดเลือก
CAF
CONMEBOL
UEFA
วัดเตาอิฐ (จังหวัดฉะเชิงเทรา)
วัดเตาอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาด ในตำบลบางคา อำเภอราชสาส์น จังหวัดฉะเชิงเทรา
วัดเตาอิฐ หรือ วัดญาณรังสี ตั้งวัดเมื่อ พ.ศ. 2415 ได้รับพระราชทานวิสุงคามสีมาเมื่อ พ.ศ. 2419 ซึ่งมีขุนรักษาผลาผล (ยิ้ม) กำนันตำบลบางคาเป็นผู้มอบที่ดินถวายเพื่อสร้างวัดและพระครูญาณรังสีมุนีวงศ์ (แทน) เจ้าคณะจังหวัดฉะเชิงเทราเป็นผู้ดำเนินการสร้างวัด เหตุที่ชื่อวัดเตาอิฐเพราะตั้งอยู่ที่หมู่บ้านเตาอิฐ
วัดเตาอิฐมีต้นโพธิ์ที่มีใบสีขาวอายุราว 100 ปี ขนาดใหญ่มากกว่า 4 คนโอบ สูงเกือบ 30 เมตร ซึ่งเป็นหนึ่งในคำขวัญของอำเภอราชสาส์น คือ "อำเภอราชสาส์น ตำนานเมืองเก่า ใบโพธ์สีขาว ข้าวหอมมะลิ" มีเจดีย์โบราณ ที่มีอายุเก่าแก่เชื่อว่ามีอายุมานานกว่า 100 ปี เจดีย์มีความแปลกที่มีปล้องไฉนเป็นบัว องค์บัลลังก์เพรียวและฐานทรงกลมเป็นชั้น รวมถึงมีโรงเรียนเก่า ชื่อโรงเรียนวัดเตาอิฐ (เลิกกิจการไปแล้ว) ที่มักใช้เป็นสถานที่ถ่ายทำภาพยนตร์แนวสยองขวัญ นอกจากนั้นยังมีรูปปั้นหลวงพ่อสะอาด พระศักดิ์สิทธิ์ที่ชาวบ้านเคารพบูชานับถือ